ທ່ານນາງຄລິນຕັນຮຽກຮ້ອງ ໃຫ້ດໍາເນີນຄະດີພວກຜູ້ນໍາ ຂະເໝນແດງ
ລມຕ ຕ່າງປະເທດສະຫະລັດ ຮຽກຮ້ອງໃຫ້ ດໍາເນີນຄະດີພວກອະດີດຜູ້ນໍາ ຂະເໝນແດງ ຫລັງຈາກຢ້ຽມຢາມຄຸກ ໃນກຸງພະນົມເປັນ.
ທ່ານນາງຮິນລາຣີ ຄລິນຕັນ ລັດຖະມົນຕີການຕ່າງປະເທດ ສະຫະລັດໄ ດ້ໄປຢ້ຽມຢາມຄຸກເກົ່າຫລືສູນທໍລະມານເກົ່າ ຂອງພວກຂະເໜນແດງ ໃນນະຄອນຫລວງຂອງກໍາປູເຈຍ ແລະຮຽກຮ້ອງໃຫ້ມີການດໍາເນີນຄະດີ ຕໍ່ພວກທີ່ຮັບຜິດຊອບນັ້ນ ທ່ານນາງຄລິນຕັນໄດ້ໄປຢ້ຽມຢາມຄຸກ Tuol Sleng ກ່ອນທໍາການພົບປະກັບນາຍົກລັດຖະ ມົນຕີຮຸນແຊນແລະພວກຜູ້ນໍາຂັ້ນສູງອື່ນໆອີກຂອງກໍາປູເຈຍ ບັນດາເຈົ້າໜ້າທີ່ສະຫະລັດກ່າວວ່າ ລັດຖະມົນຕີຕ່າງປະເທດສະຫະລັດຈະຂໍຮ້ອງຄະນະນໍາ ພາຂອງລັດຖະບານໃຫ້ປັບປຸງເລື້ອງການເຄົາລົບນັບຖືສິດທິມະນຸດຂອງເຂົາເຈົ້າໃຫ້ດີຂຶ້ນ ປະຊາຊົນຫລາຍພັນຄົນໄດ້ຖືກທໍລະມານແລະເຂັ່ນຂ້າ ໂດຍພວກເຈົ້າໜ້າທີ່ຂະເໝນແດງ ທີ່ຄຸກ Tuol Slengຊຶ່ງໄດ້ປ່ຽນມາເປັນຫໍພິພິດທະພັນໃນປັດຈຸບັນ ຫລັງຈາກຍ່າງເລາະ ເບິ່ງສູນນີ້ແລ້ວ ທ່ານນາງຄລິນຕັນໄດ້ຂຽນລົງໃນສະມຸດຮັບຕ້ອນແຂກ ຮຽກຮ້ອງໃຫ້ມີການ ດໍາເນີນຄະດີຕໍ່ພວກທີ່ຮັບຜິດຊອບນັ້ນ